મુંબઈવાસીઓ રાજકોટમાંથી ખરીદી કરે છે એની પાછળ માત્ર સોનાના દાગીના જ જવાબદાર નથી પણ રાજકોટની સોની બજારમાં બનતા ચાંદીના વિવિધ ઑર્નામેન્ટ્સ, ગિફ્ટ આર્ટિકલ્સ અને પ્રેઝન્ટેશન આઇટમ પણ એટલો જ મહત્વનો ભાગ ભજવે છે. બોરીવલીના એક બિલ્ડરને હમણાં તેમની દીકરીનાં મૅરેજની યાદગીરીરૂપે જાનમાં આવનારા સૌ મહેમાનોને કોઈ ગિફ્ટ આપવી હતી. દિલ્હી અને છેક ચાઇનાથી ગિફ્ટ આર્ટિકલ મગાવ્યા પણ કોઈ આઇટમમાં રસ પડતો નહોતો. છેવટે તેમને રાજકોટના ચાંદીના ગિફ્ટ આર્ટિકલ યાદ આવ્યા એટલે તે રાજકોટ આવ્યા અને રાજકોટમાં તેમણે લક્ષ્મીજીની તસવીરવાળા સિલ્વર કૉઇન બનાવડાવ્યા જેમાં બીજી સાઇડ પર તેમની દીકરીની તસવીર પણ કોતરવામાં આવી હતી. ચાંદીના આર્ટિકલ્સના રાજકોટના જાણીતા વેપારી અલંકાર આર્ટિકલ્સના માલિક મનોજ જશાપરાએ કહ્યું હતું કે ‘પ્લાસ્ટિકના ડબ્બા કે શોપીસની કોઈ વૅલ્યુ હવે રહી નથી. મૅરેજમાં કાકા, મામા, દાદા, ફુઆ, ફૈબા, ભાભી,